**Юсупова Айжамал Юсуповна**

№15 «Әлия» балабақшасының

№6 «Жасұлан» МАД тобы тәрбиешісі,

Маңғыстау облысы, Жаңаөзен қаласы

**Екі қаз, бір бақа** (ертегі)

**Білім беру саласы:**«Коммуникация»

**Ұйымдастырылған оқу қызметі:**Көркем әдебиет. **Мақсаты:**

**Білімділік:** Ертегінің мәнін ықыласпен тыңдауға баулу.

**Дамытушылық:** Оқылған ертегіні дұрыс түсіну, ойларын тиянақтау, сөздік қорын байыту. **Тәрбиелігі:** Жақсылық жасауға тәрбиелеу.

**Қолданылатын көрнекі құралдар:** Слайд, хрестоматия, жұмыс дәптері.

**Билингвальді компанент:** көлшік-лужа, құдық-колодец, шыбық-прут.

|  |  |  |
| --- | --- | --- |
| **Оқу қызметінің кезеңдері** | **Тәрбиешінің әрекеті** | **Балалардың әрекеті** |
| М**отивациялық қозғаушылық** | **Тәрбиеші:** - Қане балалар, біз бір - біріміздің қолымыздан ұстап шаттық шеңберіне тұрайық. Балалар мен сендерді «шаттық шеңберіне» шақырамын. Кәнеки, бір – бірімізбен, қонақтармен амандасайық! **Шаттық шеңбер:** *Армысың, Әлем! Армысың, Жарық аспан! Армысың, құрметті Қонақтар! Армысың, менің достарым!*  **Тәрбиеші:** - Балалар, бір жылда неше мезгіл бар? - Қазір жылдың қай мезгілі? - Көктем мезгілінің неше айы бар? - Көктем мезгілінде ауа-райы қандай болады?  (Балалар көктем мезгілі жайлы тақпақтарын айтады.) | Балалар шаттық шеңберіне тұрып, өлең жолдарын айтады.  Үш тілде қонақтармен амандасады.  - Бір жылда төрт мезгіл бар.  Олар: Қыс, Көктем, Жаз, Күз.  - Қазір жылдың Көктем мезгілі.  - Көктем мезгілінде үш ай бар. Олар: Наурыз, Сәуір, Мамыр.  - Көктем мезгілінде ауа-райы жылынып, адамдар жеңіл киінеді, ағаштар бүршік ата бастайды, құстар жылы жақтан ұшып келеді. |
| **Ұйымдастырушылық ізденістік** | ***Кіріспе әңгіме***  *-* Дұрыс айтасың, құстар жылы жақтан ұшып келеді екен.  - Құстар екі топқа бөлінеді. Үй құстары және жабайы құстары.  - Балалар, қандай үй құстарын білесіңдер?  - Неге үй құстары дейміз?  - Адамдарға қандай пайдасы бар?  - Ендеше біз бүгінгі оқу қызметінде «Екі қаз, бір бақа» ертегісімен танысамыз. Мен қазір сендерге ертегіні мәнерлеп оқып беремін. Сендер мұқият тыңдаңдар, жарай ма?  **Ертегіні мәнерлеп оқып беру.**  -Алыс жақтан ұшып келе жатқан екі қаз жолай су таба алмай, жер шарлап, ұзақ жүріпті. Шілденің шыжыған ыстық күндері екен. Ақыры бір сарқынды көлшікке келіп қоныпты. Бір бақа сол көлшікті көптен мекендеп жүріпті. Ол көлшігін қызғанып, барқылдай қорып, екі қазды жолатпай, су ішкізбей қойыпты.   Шөлден таңдайлары кеуіп тұрған екі қаз әлгі бақаға бас иіп жалыныпты. Бақа сонда да көнбей:  – Бұл аз ғана көлшік, суы тізеден келеді. Сендер ішсеңдер, құрып қалады. Ал сендер сусындарыңды қандырған соң, ұшасыңдар да кетесіңдер. Мен бейшара сусыз қалай күн көремін? Ұшатын қанатым жоқ, құдық қазар тырнағым жоқ. Қайда барып жан сақтамақпын?! – деп қайғырады.  Екі қаз бақаның бұл айтқанына түсініп, оны жұбатады:  – Егер біз ішкеннен осы көлшіктің суы таусылып қалса, біз сені көтеріп ұшып, суы мол бір көлге жеткізіп салайық.   Бақа бұған көнеді. Үшеуі осылай уәделеседі де екі қаз суға қанып алады. Сол кезде көлшіктің суы да сарқылады. Содан кейін екі қаз осы арада бірер күн тынығады.   Бір күні аз ғана көлшіктің суы мүлде суалып, астындағы борығы сасып, құрттап кетеді.  Екі қаз уәде бойынша бақаға – Жүр, енді кетелік, суы мол көлге жетелік, – дейді. Ол да ұшуға құмартып тұрады. Екі қаз құлаштай ұзын шыбық тауып келеді де бақаға соны дәл ортасынан тістеткізеді.  – Біз сені көкке алып ұшқанда, аузыңды ашпай, жағыңды қарыстырып, тістеп тұра бер. Аузыңды ашсаң, жерге құлайсың. | -Қаз, үйрек, тауық.  -Оларды үйде ұстайды.  -Етін, жұмыртқасын жейміз, жүнінен жастық жасайды.  -Ия. |
|  | Айтқандарыңды орындаймын, – дейді бақа.  Екі қаз әлгі шыбықтың екі ұшынан жалпақ саусақтарымен мықтап ұстайды да бақаны аспанға алып көтеріледі. Аспанда құстай самғап бара жатқан бақаның көңілі өседі, жердегі бақалардан өзін зор әрі бақытты санайды, бұл қылығына масаттанады.       Осылайша аспанда қалқып келе жатқанда, мұны көрген жердегі адамдар көкке қадала қарасып, таңдай қағысады.  – Ананы қараңдар, анау не? – десіп сұрасады бірінен-бірі.      Біреулер:    – Қанатты бақа! – дейді дауыстап. Біреулер:    – Бақа емес, басқа бірдеңе, – дейді таласып.    Жұрттың айқай-шуы, талас-дауы құлағына жеткен бақаның кеудесін мақтаныш кернеп: «Бұл елге аты-жөнімді айтпай кеткенім болмас», – деп ойлап, таңырқап тұрғандарға:    – Мен бақамын!.. – деп айқайлап, аузын аша бергенде шыбықтан ажырап, жерге қарай құлдырай жөнеліпті. Тастай шыр айналып, зулай беріпті. Екі қаз соңынан жетіп ұстай алмай қалыпты. Сол бетімен далбалақтап келіп, ат базардың ортасына тарс етіп түскенде, жарыстырып базарға салып жүрген аттар, бақаның белін басып өлтіріп кетеді.    Екі қаз:  – Ақымаққа істеген жақсылығың желге ұшқан тозаңмен тең екен ғой, – деп, әрі қарай самғап кете барыпты.  **Тәрбиеші:** Міне, балалар, бақа екі қаздың жақсылығын елемей, мақтанамын деп,  өзіне қиянат жасайды. Бар бір азаматтар бұл өмірде, бақаға ұқсас: менмендік пікір алады, өзінен басқаны бәс тұтады. Ол асылық, ол адамды надандыққа ұшыратады. Түбінде бақа құсап, дұшпанның аяғының астына түседі. Бұл туралы Абай айтты деген сөз дәлел еді.  *Жамандар істемейді әділ еңбек,*  *Ұрлық, қулық қылғанға қағар күлмек.*  *Арамдықтан, жамандық таппай қалмас,*  *Мың күн тұрса, бір күні сынар шөлмек.*  ***Сергіту сәті***  *Қарлығашқа ұқсайық, Қане, қанат жазайық, Қарлығашқа ұқсап-ап, Ұшып-ұшып алайық.* | Өлең мазмұнына сай қимылдар жасайды. |
| **Рефлексиялық-**  **түзетушілік** | ***Сұрақ-жауап***  -Ертегі ұнады ма? -Ертегі не жайында? -Бақа неге қаздарды суға жолатпады?  -Қаздар не айтты? -Бақа неге жерге құлайды? -Екі қаз бақаға қандай жақсылық жасады?  ***Дәптермен жұмыс:***  1. Сурет бойынша ертегіні әңгімелеу.  2. Жұмбақтардың шешуін табу.  Кеудесі қайқаңдап,  Жүреді байбаңдап (қаз)  Суға түссе балықтай Жүзе берер жалықпай (Үйрек)  Сайрайды бір талмайды,  Әнші құс бал таңдайлы (бұлбұл)  Екі айыр құйрығы,  Қияқ мұрт қанаты,  Ұшқырлардың жүйрігі (қарлығаш)  -Ал, енді мен сендерге осы құстарға байланысты халық болжамдарын айтайын. 1) Әтеш қыстың күні бір аяғын көтеріп тұрса,  аяз болады. 2) Аязды күні қанатын қақса, аяз сынады. 3) Қыста қаздар қаңқылдаса, жылы болады. Аяқтарын бауырына тығып жатып алса, күн суытады. «Есіңде сақта» айдарымен. Құстардың ұясын бұзба, балапандарына тиіспе.  Құстарды таспен атуға болмайды.  ***Қорытындылау.***  1. Оқу қызметін «Ұшты-ұшты» ойыны арқылы қорытындылау.  Мақсаты: Балаларды ұшатын заттар мен ұшпайтын заттардыажырата білуге үйрету. Ойын шарты: Тәрбиеші балаларға ұшатын құс, әуе көлік атауларын, сонымен қатар кез келген атауларды атайды.  2. Балаларды мақтау, мадақтау. | -Ертегі ұнады.  -«Екі қаз бен бақа» туралы.  -Бақа суды қызғанды.  -Бақа мақтанамын деп өзіне қиянат жасады.  Балалар жұмбақты өздері айтып, бір-біріне жасырады.  Халық болжамдарын өздері қайталап айтты.  Балалар ойынға белсене де, қызыға қатысады. Бүгінгі оқу қызметінен алған әсерлерімен бөліседі. |

**Күтілетін нәтиже:**

**Нені білуі керек:** ертегінің мазмұнын.

**Нені игереді:** жақсылық жасауды.

**Нені біледі:** үй құстарының адам өміріне пайдасы бар екендігін.

****